jkorsvik/nowiki_second_scrape_merged huggingface dataset:
Loddebolt

En loddebolt er et verktøy som brukes til mekanisk og elektrisk å forbinde to metalliske overflater. Denne prosessen kalles lodding.


== Virkemåte ==
En loddebolt er et verktøy der spissen ved bruk har en temperatur på mellom 250 og 450 grader Celcius. Man bruker den varme spissen til å varme opp overflatene som skal forbindes, og tilfører deretter loddetinn. Loddetinnet vil smelte ved kontakt med den varme loddebolten, og legge seg mellom/på overflatene. Når man fjerner loddebolten, vil loddetinnet stivne, og man har en sammenkobling.
I loddetinnet er det en syre og litt voks/harpiks. Når tinnet varmes opp vil syren og harpiksen rengjøre metallflatene og fjerne korrosjon som kan være årsak til dårlig kontakt og dårlig mekanisk styrke. Ved god nok oppvarming vil syren og harpiksen komme ut på overflaten av loddingen ofte med urenheter som har vært på metallet.
Loddebolten varmes vanligvis opp av 220 V elektrisitet, men det finnes loddebolter drevet av gass eller batteri.
Enkelte mer avanserte modeller har termostat for bedre temperaturregulering av spissen på loddebolten.


== Bruksområde ==
Det største bruksområdet er innen elektronikkproduksjon, der man ved lodding fester komponenter til kretskort. I privat sammenheng er det vanlig å bruke loddebolt til å skjøte ledninger etc. Lodding gir bedre elektrisk kontakt enn ved bruk av f.eks. kabelsko.
Lodding brukes også til en viss grad som et alternativ til sveising i noen tilfeller, i produksjon/reparasjon av smykker, div. småreparasjoner, ved skjøting av takrenner i kobber og sink, etc.


== Kaldlodding ==
Dersom kontaktpunktene ikke blir varmet godt nok opp før man tilfører loddetinn, får man en kaldlodding. Loddetinnet får en matt overflate, sannsynligvis fordi det dannes krystalliknende sprekker i tinnet. Dersom de to metallflatene som skal loddes, beveges mens loddingen avkjøles, øker faren for krystalldannelse. En slik lodding vil føre til at loddetinnet ikke herder godt nok, og i verste fall vil kontaktpunktene kunne løsne fra hverandre. En annen konsekvens kan være høy overgangsresistans, ustabil elektrisk kontakt, rester av flussmiddel inne i loddingen, etc. Uerfarne begynnere uten opplæring har en tendens til å kaldlodde mye.


== Automatisert produksjon ==
Tradisjonelt sett har man i industrien hatt ansatte som har montert kretskort for hånd, ved hjelp av loddebolt. I dag gjøres dette nesten ikke i det hele tatt. Isteden har man forskjellige former for automatiserte loddeprosesser.

Innen montering av overflatemonterte komponenter trykker man et mønster med loddepasta på et kretskort, og bruker deretter en pick-and-place maskin til plassering av komponentene. Ved å kjøre kretskortet gjennom en varmeovn, vil loddepastaen smelte og hefte seg til komponentene. Når kortet kjøles ned, er det ferdig til bruk.
Pietà

Pietà (italiensk: «fromhet») er en betegnelse på en billedlig representasjon av jomfru Maria som sørger over sin sønn Jesus mens hun holder hans døde legeme i armene. Denne scenen ble et yndet motiv for kunstnere i den italienske renessansen, og er siden 1300-tallet fremstilt i tusenvis av malerier og skulpturer, ofte som en del av utsmykningen i katolske kirker.


== Michelangelos pietà (skulptur) ==

Ordet er også brukt som egennavn for den mest berømte pietà av alle: Michelangelo Buonarrotis marmorskulptur, utført i 1499, og utstilt i Peterskirken i Roma. Skulpturen er et lysende eksempel på kunnskap om anatomi og på den nyplatonske teorien om at kroppens skjønnhet er er uttrykk for åndens. Skulpturen demonstrerer renessansens forkjærlighet for pyramidal oppbygning.


== Referanser ==


== Eksterne lenker ==
(en) Pietà – kategori av bilder, video eller lyd på Commons Bilde av Michelangelos pietà
Gardbergfeltet

Gardbergfeltet er et stort kulturminneområde i Vestre Slidre i Innlandet. Feltet består av et gravfelt med over 1000 gravrøyser samt kulturminner fra tidlig industri og husdyrhold. Flere av røysene kan faktisk være rydningsrøyser og er således minner fra tidlig jordbruksvirksomhet. Aktivitetene ved Gardbergfeltet spenner fra bronsealder til moderne tid. Blant funnene her er et sverd med 70 cm lang klinge. Sverdet er sannsynligvis fra romertiden.  Einangsteinen er den eldste runestein i Norden som står på sin opprinnelige sted.


== Referanser ==


== Eksterne lenker ==
Stiftelsen Gardbergfeltet med Einangsteinen
«Gardbergfeltet». Kulturminnesøk. Riksantikvaren – Direktoratet for kulturminneforvaltning.
Ghanas herrelandslag i fotball

Ghanas herrelandslag i fotball er det nasjonale fotballaget til Ghana, og dette landslaget blir administrert av Ghanas fotballforbund. Det ghanesiske fotballforbundet  ble stiftet i 1957, og landet ble medlem av FIFA i 1958. Ghana har deltatt i fire VM-sluttspill, og nasjonalstadion er Sports Stadium i Accra.
Ghanas U20-landslag vant U20-VM i 2009.


== Nåværende tropp ==
Oppdatert 10. desember 2022.
Ghanas tropp til VM i fotball 2022 i Qatar fra 20. november 2022 til 18. desember 2022.


=== Andre spillere ===
Spillere som har vært med i landslagstroppen de siste 12 månedene.


== Historie ==
Ghanas største spiller gjennom tidene er Abedi Pelé, mens nå er det Michael Essien fra Chelsea som er den største stjernen. Sommeren 2006 spilte Ghana i VM-sluttspill for første gang.
I Afrikamesterskapet har de mange titler: Fire gullmedaljer, tre sølvmedaljer og én fjerdeplass.


== VM-resultater ==


== Kamper i VM-sluttspill ==


== Referanser ==


== Litteratur ==
Olsen, Egil Roger (2002): DRILLOS VERDEN. Kagge Forlag AS, OSLO. ISBN 82-489-0244-7


== Eksterne lenker ==
(en) Nettsider til det ghanesiske fotballforbundet
(en) FIFAs profil om Ghana Arkivert 12. august 2013 hos Wayback Machine.
(en) FIFAs VM-2006 profil om Ghana Arkivert 18. juni 2006 hos Wayback Machine.
(en) VM-2006 nyheter om Ghana
Saudi-Arabias herrelandslag i fotball

Saudi-Arabias herrelandslag i fotball er det nasjonale fotballaget til Saudi-Arabia, og dette landslaget blir administrert av Saudi-Arabias fotballforbund. Det saudiarabiske fotballforbundet ble stiftet i 1959, og de ble også medlem av FIFA i 1959. Saudi-Arabia har deltatt i seks VM-sluttspill, og nasjonalstadion er King Fahd International Stadium.


== Historie ==
Saudi-Arabia kvalifiserte seg for første gang til et VM-sluttspill i 1994. De vant Asiamesterskapet i 1984, 1988 og i 1996.


== VM-resultater ==


== Kamper i VM-sluttspill ==


== Nåværende tropp ==
Oppdatert 20. november 2022.
Saudi-Arabias tropp til VM i fotball 2022 i Qatar fra 20. november 2022 til 18. desember 2022.


=== Andre spillere ===
Spillere som har vært med i landslagstroppen de siste 12 månedene.


== Referanser ==


== Kilder ==
Olsen, Egil Roger (2002): DRILLOS VERDEN. Kagge Forlag AS, OSLO. ISBN 82-489-0244-7
Rollin, Jack (oversatt av Eirik Newth) (1994): GUINNESS STORE BOK OM FOTBALL-VM, 1930-1994. Ex Libris Forlag AS. ISBN 82-7384-431-5


== Eksterne lenker ==
(en) Hjemmeside til det saudiarabiske fotballforbundet
(en) FIFAs profil om Saudi-Arabia
(en) FIFAs VM-2006 profil om Saudi-Arabia Arkivert 19. juni 2006 hos Wayback Machine.
Jane Wyman

Jane Wyman (født Sarah Jane Mayfield 5. januar 1917, død 10. september 2007) var en amerikansk skuespillerinne.
Wyman brukte fødselsdatoen 4. januar 1914 fra starten av sin Hollywood-karriere for å fremstå som eldre enn hun var. Hun vant Oscar for beste kvinnelige hovedrolle for rollen som Belinda McDonald i filmen Johnny Belinda (1948). På 1980-tallet var Wyman kjent for rollen som det manipulerende familieoverhodet Angela Channing i såpeoperaen Falcon Crest. Hun har to stjerner på Hollywood Walk of Fame, for sin innsats innen film og TV-underholdning. 
Wyman var gift fire ganger, blant annet med skuespiller, senere president, Ronald Reagan fra 1940 til 1948. Hun var gift med samme mann, Fred Karger, to ganger, fra 1952 til 1955 og fra 1961 til 1965.


== Filmografi (utvalg) ==

1945 – Forspilte dager

1950 – Det store alibi

1954 – Mot nye horisonter

1955 – Med kjærlighetens rett


== Referanser ==


== Eksterne lenker ==
Offisielt nettsted 
(en) Jane Wyman – kategori av bilder, video eller lyd på Commons 
(en) Jane Wyman – galleri av bilder, video eller lyd på Commons 
(en) Jane Wyman på Internet Movie Database 
(sv) Jane Wyman i Svensk Filmdatabas 
(da) Jane Wyman på Filmdatabasen 
(fr) Jane Wyman på Allociné 
(en) Jane Wyman på AllMovie 
(en) Jane Wyman hos Turner Classic Movies 
(en) Jane Wyman hos The Movie Database 
Artikkelen har ingen egenskaper for filmpersondatabaser i Wikidata
Loretta Young

Loretta Young (født Gretchen Young 6. januar 1913 i Salt Lake City i Utah, død 12. august 2000 i Los Angeles i California) var en amerikansk skuespiller som vant en Oscar for sin rolle som Katrin Holstrom i filmen Katrin gjør karriere (The Farmer's Daughter).
Hun har to stjerner på Hollywood Walk of Fame for sin innsats innen film og TV.


== Liv og virke ==
Hun ble født i Salt Lake City som Gretchen Young, datter av Gladys (Royal) og John Earle Young. Ved konfirmasjonen tok hun navnet Michaela. Da hun var to år gammel, ble foreldrene separert, og da hun var tre, flyttet hun og familien til Hollywood. Hun og hennes søstre Polly Ann og Elizabeth Jane (artistnavn Sally Blane) arbeidet som barneskuespillerinner, men av de tre var det Loretta som hadde størst suksess.
Youngs første rolle var som treåring, i stumfilmen The Primrose Ring. I løpet av high school-årene, ble Young utdannet ved Ramona Convent Secondary School. Hun signerte kontrakt med John McCormick (1893–1961), ektemann og manager for skuespillerinnen Colleen Moore, som så den unge jentas potensial. Navnet "Loretta" ble gitt henne av Colleen, som senere forklarte at det var navnet på favorittdukken hennes.Young hadde eleganse, og fikk flere og flere roller, og i midten av 1930-årene var hun en etablert stjerne. I 1947 mottok hun en Oscar-statuett for beste skuespillerinne for sin rolle i Katrin gjør karriere.
Loretta Young drog sig tillbaka från filmen 1953 för att göra karriär i TV – hennes TV-show The Loretta Young Show var en stor succé åren 1953-1960. 
Young har to stjerner på Hollywood Walk of Fame for prestasjoner innen film og fjernsyn. De er på adressene 6100 Hollywood Blvd. og 6135 Hollywood Blvd.Loretta Young var gift tre ganger;  første gang med skuespilleren Grant Withers årene 1930-1931, andre gang med produsenten Tom Lewis 1940-1969 (de fikk to sønner). Tredje gangen med klessigneren Jean Louis fra 1993  til hans død i 1997. 
Young døde av kreft i 2000 og er begravd på Holy Cross Cemetery i Culver City i California.


== Filmografi (utvalg) ==

1931 – Platinum Blonde

1932 – To om en kvinne

1933 – Stevnemøte i Budapest

1945 – Situasjonens herre


== Referanser ==


== Eksterne lenker ==
(en) Loretta Young på Internet Movie Database 
(sv) Loretta Young i Svensk Filmdatabas 
(da) Loretta Young på Filmdatabasen 
(fr) Loretta Young på Allociné 
(en) Loretta Young på AllMovie 
(en) Loretta Young hos Turner Classic Movies 
(en) Loretta Young hos Rotten Tomatoes 
(en) Loretta Young hos The Movie Database 
Artikkelen har ingen egenskaper for filmpersondatabaser i Wikidata
Togos herrelandslag i fotball

Togos herrelandslag i fotball er det nasjonale fotballaget til Togo, og dette fotballaget blir administrert av Togos fotballforbund. Det togolesiske fotballforbundet ble stiftet i 1960, og det ble medlem av FIFA i 1962. Togo har deltatt i ett VM-sluttspill, og nasjonalstadion er Stade de Kéqué.


== Historie ==
Togo deltok for første gang i et VM-sluttspill sommeren 2006. De har deltatt i seks Afrikamesterskap, men har alltid blitt slått ut i gruppespillet.
I mai 2001 ble Souleymane Mamam ifølge FIFA den yngste spiller som noensinne har spilt i en VM-kvalifiseringskamp, da han spilte for Togo mot Zambia i en alder av 13 år og 310 dager. Andre kilder oppgir imidlertid Mamams fødselsår til 1985, noe som tilsier at han i såfall var 15 år og 310 dager da han debuterte.


== VM-resultater ==


== Kamper i VM-sluttspill ==


== Litteratur ==
Olsen, Egil Roger (2002): DRILLOS VERDEN. Kagge Forlag AS, OSLO. ISBN 82-489-0244-7


== Eksterne lenker ==
(fr) Hjemmeside til det togolesiske fotballforbundet
(en) FIFAs profil om Togo Arkivert 15. juli 2013 hos Wayback Machine.
(en) FIFAs VM-2006 profil om Togo Arkivert 17. juni 2006 hos Wayback Machine.
Tomas H.V. Mørkrid

Tomas Hermann Vasskog Mørkrid (født 1962) er en norsk lyriker, forfatter, forteller og spillskaper.
Gjennom elleve år på skolen i Øvre Årdal, 1969 til 1980, ble han mobbet, uten at lærerne grep inn. I 1986 flyttet han til Oslo, og begynte jobbe i personalbarnehagen til Statens senter for barne og ungdoms-psykiatri. Han debuterte i 1996 med diktsamlingen Munnfullmåne.
Tomas Mørkrid var den første til å utgi et rollespill på et profesjonelt forlag i Norge. Rollespillet Fabula ble gitt ut i 1999 av Cappelen. Forfatteren har senere fulgt opp Fabula med flere egenutgivelser og oppdateringer på nettsiden for spillet. 
Mørkrid har også forfattet andre rollespill, som Muu (1989) og Pervo (1992). I mange år har han vært en fremtredende person i norsk rollespillmiljø og en viktig bidragsyter og pådriver for norske rollespill. Gjennom Trafo og stiftelsen Norske Rollespill, som han drev, har han vært konsulent for en rekke andre norske rollespill; som for eksempel Draug og Itras By. I 2012 ble han av spillforeningen Hyperion utnevnt til «storkommandør av Det Gyldne Horn» som påskjønnelse for innsatsen.


== Bibliografi ==
Tomas Mørkrid (1996). Munnfullmåne: dikt. Oslo: Cappelen. ISBN 8202158907. 
Tomas Mørkrid (1999). Rollespillet Fabula. Oslo: Cappelen. ISBN 8202182395. 
Godnatt: fortellinger fra vide verden. Oslo: Kulturbro forl. 1999. s. 62. ISBN 8291234256. 
Ulvesang, prosa, Eget (2001)
12 vakre løgner om kjærlighet. Feather books. 2018. 


== Referanser ==


== Eksterne lenker ==
fabula.no om rollespillet Fabula og om forfatteren
Presentasjon av Tomas H.V. Mørkrid i Forfatterkatalogen på Forfattersentrums nettsider
Chase Tower (Chicago)

Chase Tower er en skyskraper i Chicago, ferdig bygget i 1969. Den er den niende høyeste bygningen i Chicago, med en høyde på 259 meter.


== Se også ==
Liste over skyskrapere


== Eksterne lenker ==
Emporis
Eurostat

Eurostat er EUs statistikkontor,  organisatorisk plassert som et generaldirektorat under Europakommisjonen. Kontorets oppgave er å utarbeide kvalitativt god sammenlignbar statistikk for EU-området og andre land EU naturlig ønsker å sammenligne seg med. Norge leverer data til  Eurostat for de fleste statistikkområder, og har gjennom EØS-avtalen  plikter og rettigheter mht levering av data og utarbeiding av statistikk. Det foregår et utstrakt samarbeid mht. felles metode- og regelverk for statistikkproduksjonen.
Alt Eurostat publiserer av publikasjoner og databaser, er gratis tilgjengelig fra nettsidene. For veiledning i å finne fram i statistikken, er det opprettet et nettverk av veiledningstjenester i en rekke land. I Norge er det Statistisk sentralbyrås bibliotek og informasjonssenter som veileder. Tjenesten er gratis.


== Eksterne lenker ==
(en) Offisielt nettsted 
(fr) Offisielt nettsted 
(de) Offisielt nettsted 
(en) Eurostat – kategori av bilder, video eller lyd på Commons SSBs bibliotek og informasjonssenter
Peter Werni

Peter Werni (født 3. juni 1974). Han er forsvarsspiller, og har spilt på det norske U21-landslaget.
Werni spilte i 10 år for Lillestrøm SK, før han gikk til Aalesunds FK og deretter trappet ned med spill for Skjetten


== Meritter ==
Landslagskamper
Norge U21


== Karriere som spiller ==


== Referanser ==


== Kilder ==
fotballmagasinet.no om Peter Wernis overgang til Skjetten


== Eksterne lenker ==
(en) Peter Werni – Transfermarkt 
(no) Peter Werni – Norges Fotballforbund 
(en) Peter Werni – FBref
Slaget ved Lyndanisse

Slaget ved Lyndanisse er slaget mellom danske kong Valdemar og esterne i dagens estiske hovedstad Tallinn.
Etter å ha samlet et meget stor hær, dro kong Valdemar mot Estland med 1500 langskip i et korstog mot det danskene så på som de hedenske estlenderne. Flåten nådde Estlands nordlige provins Revele i begynnelsen av juni 1219. Med i flåten var, utover kongen, erkebiskopen av Lund, Anders Sunesen, og biskop Theoderik av Estland. I hæren var også flere av kongens vasaller, tyskere under grev Albert og sorbere under Vitslav I av Rügen.
Korsfarerne slo seg ned ved Lyndanisse (dagens Tallinn) og begynte å oppføre en borg, «Castrum danorum», som senere på estisk ble til Tallinn, danskeborgen. Under byggingen av borgen kom flere estiske forhandlere på besøk for å trekke ut tiden, mens de selv samlet sin hær.
Kvelden 15. juni 1219 angrep esterne danskene og deres allierte fra fem kanter. Biskop Theoderik ble drept av esterne, som trodde de hadde drept kongen. Alt tydet på et katastrofalt nederlag for korsfarerne. Imidlertid ble ikke sorberne oppdaget av den estiske angrepsstyrken. Vitslav gjennomførte et hurtig motangrep som stanset den estiske fremrykningen. Dette ga de øvrige korsfarerne tid til å samle seg og omgruppere, hvoretter de i fellesskap klarte å drive den estiske hær på flukt. Tallinn og store deler av dagens Estland ble etter dette underlagt Danmark.
Ifølge sagnet knelte erkebiskop Anders Sunesen i bønn på en bakketopp under slaget. Når han rakte armene mot himmelen, rykket danskene frem, når armene ble senket på grunn av tretthet, trakk de seg tilbake. Hjelpere kom til for å støtte den gamle erkebiskopens armer. Da kampen var på sitt mest intense, sendte Gud hjelp. Tegnet var et rødt flagg med et hvitt kors som falt ned fra himmelen. Dette oppmuntret de danske soldatene ytterligere, og de vant en stor seier. Kong Valdemar kunngjorde at det korsflagget som ga danskene seieren heretter skulle være det danske flagget, i dag kjent som Dannebrog.


== Se også ==
Valdemarsdag
Brett Wetterich

Brett Wetterich (født 9. august 1973 i Cincinnati i Ohio) er en amerikansk golfspiller. Han ble profesjonell i 1994, og har siden spilt på Nationwide Tour og PGA-touren i USA. Han debuterte og spilte fast på PGA-touren i 2000–2002, men har flere ganger måttet gjennom kvalifisering for å gjenvinne eller sikre kortet: I 2004 greide han det ved å bli nummer ti på pengelisten på Nationwide Tour, etter å ha spilt der i to sesonger, og høsten 2005 klarte han en delt 26.-plass på kvalifiseringen til PGA-touren 2006. I 2006 vant han sin første PGA-seier, og er dermed sikret spillerett de neste to årene.


== Meritter ==


=== Seire på PGA-touren ===
2006: EDS Byron Nelson ChampionshipPå Nationwide Tour har han vunnet to ganger: Chitimacha Louisiana Open i 2003 og Envirocare Utah Classic i 2004.


== Eksterne lenker ==
(en) Brett Wetterich – PGA-touren 
(en) Brett Wetterich – Verdensrankingen
Kent Police

Kent Police er en regional britisk politistyrke med ansvar for Kent inkludert den enhetlige myndighet Medway. Styrken fikk sin nåværende form da Canterbury City Police ble innlemmet i det gamle Kent Police i 1974. 
Styrken har ansvar for Kanaltunnelen, og på grunn av dette er den unik blant britisk politistyrker ved at den har en stasjon i utlandet, nærmere bestemt i Coquelles i Frankrike. Noen tjenestemenn fra Kent Police er plassert der for å overvåke trafikken fra fransk side. Kent Police har sammen med Highways Agency ansvar for å iverksette Operation Stack for å kontrollere trafikken gjennom tunnelen når dette er nødvendig. 
I forbindelse med en større reform av politiet i England i 2006 er det foreslått at Kent Police skal fortsette som en egen styrke. Dette skyldes at den har såpass mange tjenestemenn at den kan fungere optimalt i forhold til de utfordringer som finnes i moderne politiarbeid. 
Kontrollorganet Kent Police Authority har ni folkevalgte rådsmedlemmer (syv fra Kents grevskapsråd og to fra Medway), tre magistrater og fem uavhengige medlemmer. 


== Eksterne lenker ==
Offisielt nettsted 
(en) Kent Police – kategori av bilder, video eller lyd på Commons
John Deere Classic

John Deere Classic er en golfturnering på den amerikanske PGA-touren som spilles hvert år i juli, uken før The Open Championship. Turneringen spilles på TPC at Deere Run i Illinois og sponses av Deere & Company.


== Vinnere ==


== Eksterne lenker ==
Offisielt nettsted 
Profil på PGATOUR.com
Annika Momrak

Annika Sveinsson Momrak (født 11. april 1999) er en norsk youtuber, musiker og programleder, opprinnelig fra Bø i Telemark. 


== Bakgrunn og virke ==
Hun var medlem av gruppa Unik 4 som vant konkurransen MGPjr 2013 med sangen «Så sur da».Momrak er mest kjent for å ha jobbet sammen med Karsten Blomvik og Martha Leivestad  som programleder i humorkollektivet NRK 4ETG. Nå jobber Momrak i NRK Nyhetene.
Momrak deltok første sesong av Ikke lov å le på hytta og Spårtsløpet på strømmetjenesten VGTV.I 2022 var hun en av programlederne for Melodi Grand Prix på NRK sammen med Kåre Magnus Bergh og Mikkel Niva.


== Referanser ==


== Eksterne lenker ==
(en) Annika Momrak på Internet Movie Database
Docksta

Docksta er et tettsted i Kramfors kommune i Västernorrlands län, i landskapet Ångermanland i Sverige. I 2010 hadde tettstedet 378 innbyggere.Stedet ligger langs E4 omtrent 4 mil sør for Örnsköldsvik, ved Skulebergets fot. På stedet finnes skole opp til sjette klasse og en slalåmbakke. Visefestivalen Skulefestivalen arrangeres hvert år. Andre turistattraksjoner er Rövarbyn og Labyrinten.
De viktigste bedriftene i Docksta er Dockstavarvet som fylte 100 år i 2005 og som produserer Stridsbåt 90N. Det finnes også en skofabrikk, Docksta Sko, som produserer slippers.


== Referanser ==
Joan Crawford

Joan Crawford (født Lucille Fay LeSueur 23. mars 1904 i San Antonio i Texas, død 10. mai 1977 i New York) var en amerikansk skuespillerinne. Karrieren hennes strakk seg fra stumfilmens dager til inn i 1970-årene.


== Tidlig liv ==
Crawfords foreldre var skilt og hun vokste opp i trange kår, med stefarens etternavn som Billie Cassin i Lawton i Oklahoma. Hun arbeidet blant annet som servitrise og butikkassistent innen hun begynte en beskjeden dansekarriere etter å ha vunnet en charlestonkonkurranse.
Crawford opptrådte på nattklubber i Detroit og Chicago. Hun debuterte som korpike på Broadway i revyen Innocent Eyes (1924). I 1925 signerte hun filmkontrakt med Metro-Goldwyn-Mayer. Hun brukte fødenavnet sitt i de første filmene hun spilte i, før navnet Joan Crawford ble valgt etter en konkurranse i et filmmagasin.


== Filmskuespiller ==
Gjennombruddet kom med melodramaet Våre dansende døtre (1928). Crawford klarte overgangen fra stumfilm til lydfilm og i 1930-årene spilte hun i filmer som Grand Hotel (1932), Den dansende venus (1933), Sadie McKee (1934), Sladderen går (1936) og Kvinner (1939). Hun vant Oscar for beste kvinnelige hovedrolle for tittelrollen i dramafilmen Mildred Pierce (1945). 
Joan Crawford ble nominert til Oscar for rolletolkningene sine i dramafilmen Besatt (1947) og thrilleren Skjer det i natt? (1952). Hun ble nominert til BAFTA for rolletolkningen sin i den psykologiske thrilleren Hva hendte med Baby Jane? (1962). Crawford fikk en stjerne på Hollywood Walk of Fame i 1960 og ble belønnet med en Cecil B. DeMille Award i 1970. I 1999 ble hun kåret til tidenes 10. største kvinnelige filmlegende av Det amerikanske filminstituttet.


== Privat ==
Crawford adopterte fem barn, men oppfostret bare fire, etter at den ene adoptivsønnen ble hentet igjen av sin biologiske mor. Etter Crawfords død skrev det eldste av de fire barna, Christina, boken Mommie Dearest (1978). I boken beskyldes Crawford for fysisk og psykisk mishandling av Christina og hennes bror Christopher. Boken ble filmatisert i 1981, med Faye Dunaway i hovedrollen.


== Filmografi ==


=== Stumfilmer (utvalg) ===


=== Lydfilmer ===


== Bibliografi ==
Crawford, Joan (1962). A Portrait of Joan: The Autobiography of Joan Crawford (engelsk). Doubleday. ISBN 978-1-258-17238-1. 
Crawford, Joan (1971). My Way of Life (engelsk). Simon & Schuster. ISBN 978-0-671-78568-0. 


== Referanser ==


== Eksterne lenker ==

(en) Joan Crawford på Internet Movie Database 
(no) Joan Crawford hos Filmfront 
(sv) Joan Crawford i Svensk Filmdatabas 
(da) Joan Crawford på Filmdatabasen 
(da) Joan Crawford på Scope 
(fr) Joan Crawford på Allociné 
(en) Joan Crawford på AllMovie 
(en) Joan Crawford hos Turner Classic Movies 
(en) Joan Crawford hos Rotten Tomatoes 
(en) Joan Crawford hos TV Guide 
(en) Joan Crawford på Internet Broadway Database
Artikkelen har ingen egenskaper for filmpersondatabaser i Wikidata